За изследването на антимикробната активност са използвани следните микробиологични образци:

* *Bacillus licheniformis* NBIMCC 249 (G+)
* *Escherichia coli* ATCC 8739 (G-)
* *Listeria monocytogenes* NCTC 11994 (G+)
* *Staphylococcus aureus* ATCC 25923 (G+)
* *Saccharomyces cerevisiae*

Използван е диск-дифузионен метод за определяне на антимикробната активност на екстрактите. За целта се използват 24 часови култури от тестовите микроорганизми. Подготвят се суспензии от клетки в стерилен физиологичен разтвор, като получените суспензии трябва да са с мътност, отговаряща на 0,5 по скалата на McFarland (1-2 х 108 клетки/mL). С така получените суспензии се прави плътен посев на петриеви блюда, съдържащи 15 mL хранителна среда със състав (g/L): триптон – 5; дрождев екстракт – 2,5; глюкоза – 1; агар – 15.

Дисковете, с диаметър 6mm, се напояват с 10µL от пробата и се поставят върху агара. Култивирането се осъществява при 28-37 оС, в зависимост от характеристиките на конкретния тестов микроорганизъм. Отчитането на наличие или отсъствие на антимикробна активност се прави на 16-18 час след посева.